《送王才元入京》
宋代·王崇

渭城杨柳已青青，强驻行人听渭城。
不问使车归路远，且从樽酒满杯倾。
相逢洮塞休兵后，此去秦川照眼明。
若立螭头前借箸，且教充国事春耕。

作者简介：庆元府奉化人，字抑之，号寓庵。王时会从子。尝七试礼部不中。晚授县佐小吏，屡与上官争辨役钱、水利及边防形势等事，不酬即弃官归养。有《寓庵遗稿》。